pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร ยกระดับมาตรฐานทาง บรรเทาความเดือดร้อนให้กับประชาชนในพื้นที่
วันพฤหัสบดีที่ 2 กันยายน 2564
กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร ยกระดับมาตรฐานทาง บรรเทาความเดือดร้อนให้กับประชาชนในพื้นที่
กรมทางหลวงชนบท (ทช.) กระทรวงคมนาคม ยกระดับมาตรฐานทาง ดําเนินโครงการก่อสร้างถนนทางหลวงชนบท สายบ้านเนิน - บ้านย่านม่วง ตําบลบ้านเนิน ตําบลเสือหึง อําเภอเชียรใหญ่ อําเภอหัวไทร จังหวัดนครศรีธรรมราช
กรมทางหลวงชนบท (ทช.) กระทรวงคมนาคม ยกระดับมาตรฐานทาง ดําเนินโครงการก่อสร้างถนนทางหลวงชนบท สายบ้านเนิน - บ้านย่านม่วง ตําบลบ้านเนิน ตําบลเสือหึง อําเภอเชียรใหญ่ อําเภอหัวไทร จังหวัดนครศรีธรรมราช ส่งเสริมคุณภาพชีวิตในการเดินทางให้กับประชาชน สนับสนุนการขนส่งพืชผลทางการเกษตรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมถนนสายดังกล่าวเป็นถนนลูกรัง ทําให้ประชาชนในพื้นที่ไม่ได้รับความสะดวกในการเดินทาง การขนส่งพืชผลทางการเกษตรเป็นไปด้วยความยากลําบาก ทั้งนี้ เพื่อเป็นการบรรเทาความเดือดร้อนให้กับประชาชนในพื้นที่ให้สามารถเดินทางและขนส่งพืชผลทางการเกษตร อาทิ ข้าว ปาล์ม ระหว่างตําบล อําเภอ ได้อย่างสะดวกรวดเร็วและปลอดภัย สามารถใช้เป็นเส้นทางลัดระหว่างตําบลบ้านเนิน อําเภอเชียรใหญ่ ไปยังตําบลเสือหึง อําเภอหัวไทร ได้อีกทางหนึ่ง ทช. จึงได้ดําเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตําบลบ้านเนิน, เสือหึง อําเภอเชียรใหญ่ อําเภอหัวไทร จังหวัดนครศรีธรรมราช ระยะทาง 6.725 กิโลเมตร โดยก่อสร้างเป็นถนนผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 6 เมตร ก่อสร้างสะพานคอนกรีตเสริมเหล็ก กว้าง 9 เมตร ยาว 36 เมตร จํานวน 1 แห่ง พร้อมติดตั้งเครื่องหมายจราจรและราวกันอันตราย ปัจจุบันการก่อสร้างมีผลงานความก้าวหน้าไปแล้วกว่าร้อยละ 84 คาดว่าจะก่อสร้างแล้วเสร็จสมบูรณ์ในเดือนกันยายน 2564 นี้ โดยใช้งบประมาณในการก่อสร้างรวม 58.967 ล้านบาท
รัฐบาลไทย-ข่าวทำเนียบรัฐบาล-ผู้ช่วยรัฐมนตรี เป็นประธานมอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
วันศุกร์ที่ 20 สิงหาคม 2564
ผู้ช่วยรัฐมนตรี เป็นประธานมอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
มอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดย สํานักงานวัฒนธรรมจังหวัดชลบุรี ร่วมกับเมืองพัทยา และรายการ "ลายกนก ยกสยาม" สถานีโทรทัศน์ท็อปนิวส์ ร่วมมอบเครื่องอุปโภคบริโภค
วันที่ ๒๐ สิงหาคม ๒๕๖๔ เวลา ๑๔.๐๐ น. ณ แหลมบาลีฮาย เมืองพัทยา อําเภอบางละมุง จังหวัดชลบุรี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานมอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดย สํานักงานวัฒนธรรมจังหวัดชลบุรี ร่วมกับเมืองพัทยา และรายการ "ลายกนก ยกสยาม" สถานีโทรทัศน์ท็อปนิวส์ ร่วมมอบเครื่องอุปโภคบริโภค จํานวน ๕๐๐ ชุด ช่วยเหลือผู้ที่ได้รับกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่อาศัยอยู่ในเขตเมืองพัทยา อําเภอบางละมุง จังหวัดชลบุรี
รัฐบาลไทย-ข่าวทำเนียบรัฐบาล-สรุปปริมาณการเดินทางด้วยระบบราง ของประชาชน ช่วงเทศกาลปีใหม่ 2565 (วันแรก วันที่ 29 ธันวาคม 2564)
วันพฤหัสบดีที่ 30 ธันวาคม 2564
สรุปปริมาณการเดินทางด้วยระบบราง ของประชาชน ช่วงเทศกาลปีใหม่ 2565 (วันแรก วันที่ 29 ธันวาคม 2564)
...
กรมการขนส่งทางราง (ขร.) กระทรวงคมนาคม สรุปปริมาณการเดินทางด้วยระบบรางของประชาชนช่วงเทศกาลปีใหม่ 2565 พบว่า วันที่ 29 ธันวาคม 2564 ซึ่งเป็นวันแรกของเทศกาลปีใหม่ 2565 มีประชาชนมาใช้บริการระบบราง รวมทั้งสิ้นจํานวน 708,014 คน แบ่งเป็นรถไฟระหว่างเมืองของการรถไฟแห่งประเทศไทย (รฟท.) จํานวน 43,790 คน และรถไฟฟ้าในเขตกรุงเทพมหานครและปริมณฑลและรถไฟชานเมือง(สายสีแดง) จํานวน 664,224 คน โดยมีรายละเอียดดังนี้
1. รถไฟของ รฟท. จํานวน43,790 คน แบ่งเป็นผู้โดยสารเชิงพาณิชย์ 17,061 คนและเชิงสังคม 26,729คน โดยมีผู้โดยสารขาออกจํานวน 24,434 คน และผู้โดยสารขาเข้า 19,356 คน และพบว่า สายตะวันออกเฉียงเหนือมีผู้ใช้บริการมากสุดถึง 12,670 คน (ผู้โดยสารขาออก 7,716 คน ผู้โดยสารขาเข้า 4,954 คน) รองลงมาคือสายใต้ จํานวน 11,936 คน (ผู้โดยสารขาออก 6,409 คน ผู้โดยสารขาเข้า 5,527 คน)
2. ระบบรถไฟฟ้า จํานวน 664,224 คนประกอบด้วย รถไฟฟ้า Airport Rail Link จํานวน 29,513 คน รถไฟฟ้าชานเมือง (สายสีแดง) จํานวน8,109 คน รถไฟฟ้าสายเฉลิมรัชมงคล (สีน้ําเงิน) จํานวน 186,772 คน รถไฟฟ้าสายฉลองรัชธรรม (สีม่วง) จํานวน 26,769 และรถไฟฟ้าบีทีเอส (สีเขียวและสีทอง) จํานวน 413,061 คน โดย รฟท. ได้เพิ่มตู้โดยสารพ่วงไปกับขบวนรถปกติ และส่วนระบบรถไฟฟ้าในช่วงชั่วโมงเร่งด่วนเช้าและเย็นได้เพิ่มรถเสริม รวม 18 เที่ยว ได้แก่ Airport Rail Link เพิ่มรถเสริมจํานวน 4 เที่ยว BTS สายสุขุมวิท เพิ่มรถเสริมจํานวน 8 เที่ยว และสายเฉลิมรัชมงคล (สีน้ําเงิน) เพิ่มรถเสริมจํานวน 6 เที่ยว
สําหรับด้านความปลอดภัย มีอุบัติเหตุรถไฟของ รฟท. จํานวน 1 ครั้ง และมีรถไฟฟ้าขัดข้องจํานวน 1ครั้ง ดังนี้
1. เมื่อเวลา 04.22 น. เกิดอุบัติเหตุขบวนด่วนพิเศษที่ 14(เชียงใหม่-กรุงเทพ) เฉี่ยวชนคนเดินเท้าระหว่างสถานีท่าเรือ-สถานีหนองวิวัฒน์ จ.พระนครศรีอยุธยา ส่งผลให้มีผู้เสียชีวิตที่เกิดเหตุ เป็นชาย 1 ราย ทราบต่อมาชื่อนายสมศักดิ์ จันทร์ตรี อายุ 59 ปี
2. เมื่อเวลา 08.26 น. รถไฟฟ้า BTS ขบวนหมายเลข 35 ขัดข้องที่สถานีคูคต ฝั่งมุ่งหน้าสถานีปลายทางเคหะฯ ดําเนินการเปลี่ยนถ่ายผู้โดยสาร จากนั้นนําขบวนรถออกจากการให้บริการทต่อมาเวลา 08.45น. สายสุขุมวิทเดินรถได้ตามปกติ
นอกจากนี้มีเหตุด้านความมั่นคง 1 ครั้งเมื่อเวลา 06.25 น.รับแจ้งศูนย์ตันหยงมัสว่ามีคนร้ายขว้างปาระเบิดใส่ศูนย์ปฏิบัติการพิเศษ (นปพ.) รือเสาะ ก่อนถึงประแจเบอร์ 1 ด้านทิศเหนือของสถานีรือเสาะในเขตรถไฟ เจ้าหน้าที่ฝ่ายความมั่นคงตรวจสอบพื้นที่ ไม่มีผู้บาดเจ็บแต่อย่างใด ทรัพย์สินของ รฟท. ไม่ได้รับความเสียหาย
สําหรับในวันนี้ (30 ธ.ค.64) คาดว่าจะมีประชาชนเดินทางออกต่างจังหวัดมากที่สุด โดยกรมการขนส่งทางรางประสาน รฟท. เพิ่มตู้โดยสารเพิ่มเติมไปกับขบวนรถทางไกล และจัดขบวนรถพิเศษช่วยการโดยสาร ขบวนที่ 5 เส้นทางกรุงเทพ - เชียงใหม่ 1 ขบวน และเตรียมริ้วขบวนรองรับเพิ่มเติมควบคู่กับการประเมินผู้โดยสารช่วงเย็น รวมทั้งประสานผู้ให้บริการรถไฟฟ้าเพิ่มความถี่ในการให้บริการในช่วงเย็นของวันนี้
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ สนองนโยบายรัฐมนตรีว่าการกระทรวงยุติธรรม เร่งบูรณาการงานวิจัยเทคนิคตรวจสารเสพติดในเส้นผม เน้นงานเชิงรุกตรวจวิเคราะห์เด็ก
วันพฤหัสบดีที่ 2 ธันวาคม 2564
กระทรวงยุติธรรม โดยสถาบันนิติวิทยาศาสตร์ สนองนโยบายรัฐมนตรีว่าการกระทรวงยุติธรรม เร่งบูรณาการงานวิจัยเทคนิคตรวจสารเสพติดในเส้นผม เน้นงานเชิงรุกตรวจวิเคราะห์เด็ก
กระทรวงยุติธรรม โดยสถาบันนิติวิทยาศาสตร์ สนองนโยบายรัฐมนตรีว่าการกระทรวงยุติธรรม เร่งบูรณาการงานวิจัยเทคนิคตรวจสารเสพติดในเส้นผม เน้นงานเชิงรุกตรวจวิเคราะห์เด็ก เฝ้าติดตามเป็นระยะ มั่นใจ ช่วยป้องกัน-ดูแลไม่ให้เด็กและเยาวชนหวนไปเสพยาซ้ําได้แน่นอน
พ.ต.อ.ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ผู้บริหารสถาบันนิติวิทยาศาตร์ และผู้บริหารกรมพินิจและคุ้มครองเด็กและเยาวชน ให้ความสําคัญเกี่ยวกับงานวิจัยเรื่อง “การพัฒนาระบบป้องกันการเสพติดซํ้าของเด็กและเยาวชน โดยการตรวจสารเสพติดในเส้นผม” ที่ดําเนินการร่วมกับกรมพินิจฯ จนทําให้ล่าสุดได้รับถ้วยรางวัลระดับ Silver หลังส่งผลงานเข้าประกวดงาน Thailand Research Expo 2021 Award ในงานมหกรรมงานวิจัยแห่งชาติ 2564 (THAILAND RESEARCH EXPO 2021) โดยงานวิจัยนี้ได้รับการสนับสนุนทุนวิจัยจากสํานักงานการวิจัยแห่งชาติ และโรงเรียนนายร้อยตํารวจ เพื่อศึกษาแนวทางการพัฒนาระบบการตรวจพิสูจน์ยาเสพติดในเส้นผมในเด็กและเยาวชนกลุ่มเสี่ยง ของกรมพินิจและคุ้มครองเด็กและเยาวชน โดยเราได้จัดทําข้อสรุปสภาพปัจจุบันและแนวทางการพัฒนาของระบบการตรวจพิสูจน์ยาเสพติดในเส้นผม จนพบว่าเด็กและเยาวชนที่อยู่ในความดูแลของกรมพินิจฯ ได้ตระหนักและรับรู้ถึงผลร้ายของยาเสพติดมากขึ้นและไม่กลับไปเสพยาซ้ําอีก
ทั้งนี้ พ.ต.ท.หญิง อัมพิกา หัวหน้าโครงการวิจัย ยืนยันว่า สถาบันนิติวิทยาศาสตร์ และศูนย์ฝึกและอบรมเด็กและเยาวชนกรมพินิจฯ จํานวน 17 แห่งทั่วประเทศ ได้บูรณาการการทํางานร่วมกันอย่างเป็นระบบ มีการจัดทําสื่อวีดีทัศน์ให้ความรู้แก่ผู้ปกครองและเจ้าหน้าที่ศูนย์ฝึกและอบรมฯ ทุกระดับ และเสนอแนะให้มีการจัดทําโครงการเชิงรุก เพื่อป้องปรามการเสพติดซ้ําในศูนย์ฝึกนําร่อง โดยทําการตรวจเด็กและเยาวชน เฝ้าติดตามเป็นระยะ ซึ่งจะมีการวิเคราะห์ ติดตาม ประเมินผลอย่างเต็มรูปแบบ เพื่อนําไปสู่ต้นแบบการพัฒนาระบบการป้องกันการเสพติดซ้ําอย่างเป็นรูปธรรม รวมทั้งติดตามดูแลเด็กและเยาวชนหลังปล่อยตัวอีกด้วย นอกจากนี้ สถาบันนิติวิทยาศาสตร์ยังมีนโยบายถ่ายทอดเทคโนโลยีการตรวจสารเสพติดในเส้นผม ให้กับหน่วยงานด้านการตรวจพิสูจน์อื่น ๆ เช่น สถาบันนิติเวชตํารวจ คณะนิติเวชศาสตร์ โรงพยาบาลรามาธิบดี หรือหน่วยงานอื่น ๆ ที่สนใจด้วย
"ถือเป็นก้าวสําคัญเพื่อยกระดับงานวิจัยของสถาบันนิติฯให้เป็นที่ยอมรับระดับชาติ และขณะนี้เราได้ร่วมกับกรมพินิจฯ ทําวิจัยต่อยอดจากเรื่องที่ได้รับรางวัล คือการยกระดับความร่วมมือด้านการใช้เทคนิคตรวจสารเสพติดในเส้นผม เรามุ่งมั่นให้นิติวิทยาศาสตร์และหน่วยงานที่เกี่ยวข้องนํางานวิจัยนี้ไปใช้เป็นเครื่องมือ และสนับสนุนป้องกันแก้ไขปัญหายาเสพติด รวมถึงด้านอื่น ๆ เพื่อประโยชน์ต่อสังคมและประชาชนอย่างสูงสุด” พ.ต.อ.ทรงศักดิ์ฯ ระบุ
รัฐบาลไทย-ข่าวทำเนียบรัฐบาล-รัฐบาลลดราคาชุดนักเรียน-อุปกรณ์การเรียน รับเปิดเทอม
วันพุธที่ 11 พฤษภาคม 2565
รัฐบาลลดราคาชุดนักเรียน-อุปกรณ์การเรียน รับเปิดเทอม
วันพุธที่ 11 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลแบ่งเบาภาระผู้ปกครองช่วงเปิดภาคเรียนปีการศึกษา 2565 โดยลดราคาชุดนักเรียนและอุปกรณ์การเรียน เช่น ตําราเรียน กระเป๋านักเรียน เครื่องเขียน สื่อการเรียนการสอน ตลอดจน โต๊ะเขียนหนังสือ กระติกน้ํา และกล่องข้าว พร้อมกันทั่วประเทศ ผู้ปกครองสามารถเลือกซื้อสินค้าได้ที่ร้านศึกษาภัณฑ์พาณิชย์ทั้งหน้าร้านและในระบบออนไลน์ รวมถึงร้านค้าตัวแทนจําหน่ายของศึกษาภัณฑ์พาณิชย์ทั่วประเทศ ลดสูงสุดร้อยละ 50 ตั้งแต่บัดนี้ – 15 มิ.ย.2565 และห้างสรรพสินค้า ได้แก่ บิ๊กซี แมคโคร โลตัส เดอะมอลล์ เซ็นทรัล โรบินสัน บีทูเอส ออฟฟิศเมท พาวเวอร์บาย และซุปเปอร์สปอร์ต ทุกสาขาทั่วประเทศ ลดสูงสุดร้อยละ 65 เลือกซื้อได้ตั้งแต่บัดนี้ – 30 มิ.ย.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-CAAT ประกาศมาตรการเพิ่มเติมกรณีการเดินทางออกนอกพื้นที่ Sandbox
วันเสาร์ที่ 24 กรกฎาคม 2564
CAAT ประกาศมาตรการเพิ่มเติมกรณีการเดินทางออกนอกพื้นที่ Sandbox
สํานักงานการบินพลเรือนแห่งประเทศไทย (CAAT) ออกประกาศเพิ่มเติมเน้นย้ําแนวปฏิบัติสําหรับสายการบิน ให้ครอบคลุมการตรวจสอบผู้โดยสารที่เดินทางเข้ามายังประเทศไทยภายใต้โครงการนําร่องด้านการท่องเที่ยว (Sandbox) และต้องการเดินทางออกจากพื้นที่
สํานักงานการบินพลเรือนแห่งประเทศไทย (CAAT) ออกประกาศเพิ่มเติมเน้นย้ําแนวปฏิบัติสําหรับสายการบิน ให้ครอบคลุมการตรวจสอบผู้โดยสารที่เดินทางเข้ามายังประเทศไทยภายใต้โครงการนําร่องด้านการท่องเที่ยว (Sandbox) และต้องการเดินทางออกจากพื้นที่ ประกาศเมื่อวันที่ 23 กรกฎาคม พ.ศ. 2564 และมีผลตั้งแต่วันที่ 24 กรกฎาคม พ.ศ. 2564 เป็นต้นไป
เมื่อวันที่ 18 กรกฎาคม พ.ศ. 2564 ที่ผ่านมา CAAT ได้ออกประกาศเรื่องแนวปฏิบัติสําหรับผู้ดําเนินการสนามบินและผู้ดําเนินการเดินอากาศในเส้นทางการบินภายในประเทศในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ฉบับที่ 3) ซึ่งในประกาศได้กําหนดแนวปฏิบัติสําหรับสนามบินและสายการบินที่ยังคงให้บริการได้ในช่วงเวลานี้ โดยในข้อ 6 (3) มีใจความสําคัญคือ ให้สายการบินตรวจสอบเอกสารสําคัญของผู้โดยสารก่อนออกบัตรโดยสาร ตามมาตรการป้องกันโรคของจังหวัดปลายทางอย่างเคร่งครัด หากตรวจสอบแล้วพบว่าเอกสารไม่ถูกต้องหรือไม่ครบถ้วน อาจพิจารณาระงับการออกบัตรโดยสารแก่ผู้โดยสารนั้น
ล่าสุด เพื่อยกระดับการดําเนินมาตรการเฝ้าระวังป้องกันโรคให้รัดกุมมากขึ้น โดยเฉพาะมาตรการสําหรับกรณีผู้โดยสารที่เข้ามาประเทศไทยภายใต้โครงการนําร่องด้านการท่องเที่ยว (Sandbox) และต้องการเดินทางออกจาก Sandbox ไปยังจังหวัดอื่นภายในประเทศ CAAT จึงออกประกาศเรื่องแนวปฏิบัติสําหรับผู้ดําเนินการสนามบินและผู้ดําเนินการเดินอากาศในเส้นทางการบินภายในประเทศในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ฉบับที่ 4) โดยให้ยกเลิกความข้อ 6 (3) ในประกาศฉบับที่ 3 และให้ใช้ความต่อไปนี้แทน
“(3) ก่อนออกบัตรโดยสาร ให้ผู้ดําเนินการเดินอากาศตรวจสอบเอกสารสําคัญของผู้โดยสารตามมาตรการป้องกันโรคของจังหวัดปลายทางอย่างเคร่งครัด และในกรณีการเดินทางออกนอกพื้นที่จังหวัด นําร่องด้านการท่องเที่ยว (Sandbox) ไปยังพื้นที่จังหวัดอื่นภายในราชอาณาจักร หากตรวจสอบแล้วพบว่าเป็นผู้โดยสารที่เข้ามาในราชอาณาจักรภายใต้โครงการนําร่องด้านการท่องเที่ยว (Sandbox) ให้ตรวจสอบหลักฐานการพํานักอยู่ในพื้นที่จังหวัดนําร่องด้านการท่องเที่ยวให้เป็นไปตามมาตรการก่อนเดินทางออกจากราชอาณาจักรหรือเดินทางออกนอกพื้นที่จังหวัดนําร่องด้านการท่องเที่ยวไปยังพื้นที่จังหวัดอื่นภายในราชอาณาจักร หากเอกสารไม่ถูกต้องหรือไม่ครบถ้วน ให้ระงับการออกบัตรโดยสารแก่ผู้โดยสารนั้น โดยเงื่อนไขการเดินทางเข้า/ออกและมาตรการควบคุมโรคของแต่ละจังหวัดสามารถตรวจสอบได้จากเว็บไซต์อย่างเป็นทางการของศูนย์บริหารสถานการณ์โควิด - 19 กระทรวงมหาดไทย (ศบค.มท.) ที่ https://www.moicovid.com/”
โดยในวันที่ 24 กรกฎาคมเป็นต้นไป จะมีสายการบินบางกอกแอร์เวย์สทําการบินเส้นทาง ภูเก็ต-สมุย และสายการบินนกแอร์ทําการบินเส้นทาง ภูเก็ต-อู่ตะเภา โดย CAAT ได้ประสานกับสายการบินดังกล่าวแล้วเพื่อเน้นย้ําให้ตรวจสอบอย่างเข้มงวดและปฏิบัติตามมาตรการของรัฐบาลอย่างเคร่งครัดสําหรับผู้โดยสารที่มาจากโครงการ Sandbox ที่ต้องการเดินทางไปยังจังหวัดอื่นในประเทศไทย โปรดติดต่อสอบถามสายการบินก่อนการเดินทางเพื่อให้มั่นใจว่าได้จัดเตรียมเอกสารครบถ้วนก่อนการเดินทาง เพื่อให้การเดินทางเป็นไปอย่างราบรื่นต่อไป
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๔
วันที่ ๑๓ ตุลาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๔ โดยมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรมและผู้บริหารกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-"สมเด็จพระสังฆราช" ประทานไฟพระฤกษ์และน้ำพระพุทธมนต์ พิธีพุทธาภิเษก จัดสร้างเหรียญเสมาฯ รุ่นเจ้าสัวมหาเศรษฐี
วันศุกร์ที่ 17 ธันวาคม 2564
"สมเด็จพระสังฆราช" ประทานไฟพระฤกษ์และน้ําพระพุทธมนต์ พิธีพุทธาภิเษก จัดสร้างเหรียญเสมาฯ รุ่นเจ้าสัวมหาเศรษฐี
"สมเด็จพระสังฆราช" ประทานไฟพระฤกษ์และน้ําพระพุทธมนต์ พิธีพุทธาภิเษก จัดสร้างเหรียญเสมาฯ รุ่นเจ้าสัวมหาเศรษฐี
วันนี้ (17 ธันวาคม 2564) ณ สนามกีฬาเฉลิมพระเกียรติ หน้าศาลากลางจังหวัดชัยนาท ท่านเจ้าประคุณ สมเด็จพระมหารัชมงคลมุนี (เจ้าคุณธงชัย) เป็นประธานฝ่ายสงฆ์ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานฝ่ายฆราวาส ในพิธีพุทธาภิเษก การจัดสร้างเหรียญเสมาฯ พร้อมผ้าทอหลวงปู่ศุข วัดปากคลองมะขามเฒ่า รุ่นเจ้าสัวมหาเศรษฐี โดยมี นายรังสรรค์ ตันเจริญ ผู้ว่าราชการจังหวัดชัยนาท นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี ร่วมพิธี พร้อมด้วยรองผู้ว่าราชการจังหวัดชัยนาท ปลัดจังหวัด หัวหน้าส่วนราชการ และประชาชนชาวจังหวัดชัยนาท
เวลา 15.09 น. สมเด็จพระมหารัชมงคลมุนี (เจ้าคุณธงชัย) ได้เป็นประธานจุดเทียนชัย และพระเกจิอาจารย์ จํานวน 52 รูป ร่วมอธิษฐานจิตพุทธาภิเษกวัตถุมงคล จากนั้น ได้ประกอบพิธีดับเทียนชัยและประพรมน้ําพระพุทธมนต์ และพระเกจิทั้ง 52 รูป ร่วมโปรยข้าวตอกดอกไม้ที่วัตถุมงคล เสร็จพิธี
สําหรับพิธีพุทธาภิเษกการจัดสร้างเหรียญเสมา พร้อมผ้าทอหลวงปู่ศุข วัดปากคลองมะขามเฒ่า รุ่น เจ้าสัวมหาเศรษฐี ซึ่งสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้ประทานไฟพระฤกษ์และน้ําพระพุทธมนต์
ทั้งนี้ จะนํารายได้สมทบทุนในการสร้างศาลเจ้าปุนเถ่ากง-ม่า ซึ่งกําลังจัดสร้างอยู่ ณ บริเวณศาลเจ้าริมน้ํา ถนนชัยณรงค์ อําเภอเมืองชัยนาท
.............................
รัฐบาลไทย-ข่าวทำเนียบรัฐบาล-เอสเอ็มอี เฮ!! รมว.เฮ้ง ผุดโปรเจครักษาการจ้างงานฟื้นเศรษฐกิจ ขานรับนโยบายเปิดประเทศ
วันศุกร์ที่ 15 ตุลาคม 2564
เอสเอ็มอี เฮ!! รมว.เฮ้ง ผุดโปรเจครักษาการจ้างงานฟื้นเศรษฐกิจ ขานรับนโยบายเปิดประเทศ
- -
เมื่อวันที่ 15 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ที่ผ่านมา ได้ส่งผลกระทบต่อภาคธุรกิจท่องเที่ยวและบริการแต่ในขณะเดียวกันภาคการส่งออกของประเทศยังสามารถเดินหน้าต่อไปได้ด้วยมาตรการเยียวยาต่าง ๆ ของรัฐบาลและกระทรวงแรงงานทําให้รักษาระดับการจ้างงานช่วยพยุงเศรษฐกิจให้ขับเคลื่อนต่อไปได้ แม้ว่ากระแสสังคมหลายฝ่ายจะกังวลว่าผลกระทบจากโควิดจะทําให้มีคนตกงานเป็นจํานวนมาก แต่เมื่อมาดูสถานการณ์การว่างงาน จากฐานข้อมูลที่กระทรวงแรงงานมีอยู่ ไม่ได้บ่งชี้ว่าสถานการณ์การว่างงานน่าเป็นห่วงอย่างที่คิด โดยเฉพาะเมื่อมาดูตัวเลขของสํานักงานประกันสังคม ตั้งแต่เดือนมกราคม -กันยายน 2564 มีผู้ประกันตนขอรับประโยชน์ทดแทนกรณีว่างงานเพียง 665,129 รายเท่านั้น แต่ขณะเดียวกันมีผู้ประกันตนเข้าสู่ระบบประกันสังคม มากถึง 778,125 คน จะเห็นได้ว่ามีผู้ประกันตนเข้าสู่ระบบมากกว่าออกสูงถึง 112,996 ราย ขณะเดียวกันก็สอดคล้องกับกับตัวเลขดัชนี้ชี้วัดสัญญาณเตือนภัยการว่างงานของกรมสวัสดิการและคุ้มครองแรงงานหากเปรียบเทียบระหว่างปี 2564 กับปี 2563 พบว่า ในเดือนสิงหาคม 2564 มีสถานประกอบกิจการใช้มาตรา 75 เพียงแค่ 326 แห่ง ลูกจ้าง 90,653 คนเท่านั้น ซึ่งถือว่าสูงสุดในปี 2564 แล้ว แต่เมื่อมามาดูตัวเลขในเดือนกันยายนที่ผ่านมา สถานประกอบกิจการใช้มาตรา 75 ลดลงเหลือเพียง 176 แห่ง ลูกจ้าง 37,619 คนเท่านั้นซึ่งต่างจากเดือนเมษายนปี 2563 ที่มีสถานประกอบการใช้มาตรา 75 สูงถึง 2,555 แห่ง ลูกจ้าง 477,075 คน จากตัวเลขดังกล่าวจะเห็นได้ว่า สถานการณ์การว่างงานไม่น่าเป็นห่วงอย่างที่คิด ด้วยมาตรการเยียวยาของรัฐบาลที่ผ่านมาที่ช่วยรักษาระดับการจ้างงานให้ภาคธุรกิจเดินได้อย่างต่อเนื่อง
นายสุชาติ กล่าวต่อว่า รัฐบาล โดยกระทรวงแรงงาน ไม่ได้นิ่งนอนใจ ได้มีมาตรการต่าง ๆ ในการส่งเสริมการจ้างงาน โดยจะมีโครงการส่งเสริมและรักษาระดับการจ้างงานในธุรกิจเอสเอ็มอี โดยโครงการดังกล่าวนายจ้างจะต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการ (หากต่ํากว่าจะไม่ได้รับเงินอุดหนุนในเดือนนั้น ๆ) กรณีที่มีการจ้างงานเพิ่มขึ้นจากยอดการจ้างงาน ณ วันเริ่มโครงการจะได้รับเงินอุดหนุนตามจํานวนการจ้างงานจริง เป้าหมายดําเนินการในสถานประกอบการจํานวน 394,621 แห่ง ลูกจ้างสัญชาติไทย จํานวน 4,034,590 คน ทั้งนี้ กระทรวงแรงงาน จะนําเสนอคณะรัฐมนตรี (ครม.) พิจารณาให้ความเห็นชอบในวันอังคารที่จะถึงนี้
“โครงการส่งเสริมและรักษาระดับการจ้างงานในธุรกิจเอสเอ็มอี จะช่วยให้นายจ้าง ผู้ประกอบการรายย่อย และลูกจ้าง ได้รับประโยชน์จากมาตรการรักษาระดับการจ้างงานของรัฐบาล โดยกระทรวงแรงงานเพื่อฟื้นฟูเศรษฐกิจและสังคมจากผลกระทบโควิด-19 รวมทั้งการเตรียมความพร้อมตามนโยบายการเปิดประเทศใน 120 วันตามนโยบายรัฐบาลอีกด้วย” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-เดินหน้าแก้ปัญหาหนี้นอกระบบ “พิโกไฟแนนซ์” อนุมัติแล้วกว่า 1 ล้านบัญชี รวมวงเงินกว่า 1.5 หมื่นล้านบาท ใน 5 ปี
วันศุกร์ที่ 5 พฤศจิกายน 2564
เดินหน้าแก้ปัญหาหนี้นอกระบบ “พิโกไฟแนนซ์” อนุมัติแล้วกว่า 1 ล้านบัญชี รวมวงเงินกว่า 1.5 หมื่นล้านบาท ใน 5 ปี
....
กระทรวงการคลัง อัปเดตความคืบหน้ามาตรการเข้าถึงแหล่งเงินทุนในระบบให้แก่ประชาชนเพื่อแก้ปัญหาหนี้นอกระบบ ผ่านธุรกิจสินเชื่อรายย่อยระดับจังหวัดภายใต้การกํากับ “พิโกไฟแนนซ์” ที่ล่าสุด (1 ต.ค. 64) ได้มีการปรับลดดอกเบี้ยสินเชื่อแบบมีหลักประกัน ลดต้นลดดอก เหลือ 33% ต่อปี จากเดิม 36% ต่อปี
.
โดย 5ปีที่ผ่านมา (ธ.ค. 59 – ส.ค. 64) ได้มีการอนุมัติสินเชื่อให้กับประชาชนไปแล้ว 1,044,352 บัญชี รวมวงเงิน 15,358.52 ล้านบาท ทั้งในประเภทพิโกไฟแนนซ์และพิโกพลัส จากผู้ประกอบธุรกิจสินเชื่อฯ 1,012 รายทั่วประเทศ
.
ประชาชนที่สนใจตรวจสอบรายชื่อผู้ประกอบธุรกิจสินเชื่อฯได้ที่www.1359.go.thและสามารถร้องเรียน – แจ้งเบาะแสเกี่ยวกับเงินกู้นอกระบบที่ผิดกฎหมายได้ที่ สายด่วน 1599, 1567 และ 1359
.
อ่านเพิ่มเติม คลิกhttps://www.thaigov.go.th/news/contents/details/47759
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไฟเขียว! ครม. คง VAT 7% ต่ออีก 2 ปี (1 ต.ค.64 - 30 ก.ย. 66) ช่วยลดค่าครองชีพประชาชน
วันพุธที่ 25 สิงหาคม 2564
ไฟเขียว! ครม. คง VAT 7% ต่ออีก 2 ปี (1 ต.ค.64 - 30 ก.ย. 66) ช่วยลดค่าครองชีพประชาชน
....
ครม. มีมติ (24 ส.ค.) เห็นชอบให้ขยายเวลาการลดอัตราภาษีมูลค่าเพิ่ม (VAT) 7% ต่อไปอีก 2 ปี ตั้งแต่วันที่ 1 ต.ค. 64 - 30 ก.ย. 66 จากเดิมสิ้นสุดวันที่ 30 ก.ย. 64 โดยยังคงจัดเก็บในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น)
.
มาตรการดังกล่าว จะไม่ส่งผลกระทบต่อการประมาณการรายได้ในปีงบประมาณ พ.ศ. 2565 และ พ.ศ. 2566 เนื่องจากในการจัดทํางบประมาณได้มีการคํานวณประมาณการรายได้ไว้แล้ว ซึ่งจะช่วยลดภาระค่าครองชีพของประชาชน และสร้างความเชื่อมั่นในการประกอบธุรกิจให้กับภาคเอกชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลชี้แจง กทม. ยืนยันเอกชนที่ได้รับอนุญาตแล้ว สามารถ​จัดงานช่วงปีใหม่ได้ แต่กำชับให้คุมเข้ม มาตรการป้องกันโควิด-19 ที่ยกเลิกเฉพาะงานกทม. เป็นเจ้าภาพ คือสวดมนต์ข้ามปีและงานรื่นเริง ถ. ลาดหญ้า
วันพฤหัสบดีที่ 23 ธันวาคม 2564
โฆษกรัฐบาลชี้แจง กทม. ยืนยันเอกชนที่ได้รับอนุญาตแล้ว สามารถ​จัดงานช่วงปีใหม่ได้  แต่กําชับให้คุมเข้ม มาตรการป้องกันโควิด-19 ที่ยกเลิกเฉพาะงานกทม. เป็นเจ้าภาพ คือสวดมนต์ข้ามปีและงานรื่นเริง ถ. ลาดหญ้า
โฆษกรัฐบาลชี้แจง กทม. ยืนยันเอกชนที่ได้รับอนุญาตแล้ว สามารถ​จัดงานช่วงปีใหม่ได้  แต่กําชับให้คุมเข้ม มาตรการป้องกันโควิด-19 ที่ยกเลิกเฉพาะงานกทม. เป็นเจ้าภาพ คือสวดมนต์ข้ามปีและงานรื่นเริง ถ. ลาดหญ้า
นายธนกร วังบุญคงชนะ โฆษกประจําสํานักนายกรัฐมนตรี เผย จากกรณีที่มีความเข้าใจผิดจากกระแสข่าว กรุงเทพมหานครแถลงข่าวยกเลิกการจัดงานเทศกาลขึ้นปีใหม่นั้น พลตํารวจเอก อัศวิน ขวัญเมือง ผู้ว่าราชการกรุงเทพมหานครได้รายงานข้อเท็จจริงให้ พลเอก ประยุทธ์ จันทร์โอชา นายกรัฐมนตรีและรัฐมนตรีกลาโหมในฐานะ ผอ. ศบค. ทราบว่า กรุงเทพมหานครงดการจัดงานในส่วนงานที่เป็นเจ้าภาพจัดเองในปีนี้ ซึ่งมีเพียง 2 งาน คือ 1.งานสวดมนต์ข้ามปี ที่บริเวณด้านหน้าลานคนเมือง ศาลาว่าการกรุงเทพมหานคร และ 2.งานรื่นเริง ที่ถนนลาดหญ้า ส่วนภาคเอกชนที่ได้ยื่นขออนุญาตจัดงานในพื้นที่กรุงเทพมหานคร และได้รับอนุญาตแล้วสามารถจัดงานได้ โดยกําชับให้เพิ่มความเข้มข้นในมาตรการเฝ้าระวังโควิด -19 ตามที่ ศบค. ได้กําหนดไว้
นายธนกร ปฏิเสธกระแสข่าวที่ว่ารัฐบาลประกาศยกเลิกกิจกรรมปีใหม่ทั้งหมดนั้น ไม่เป็นความจริง โดยยังคงอนุญาตให้มีการจัดงานกิจกรรมในช่วงวันปีใหม่ได้ ทั้งนี้ยึดตามมติคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 20/2564 ที่มีมติเมื่อวันที่ 13 ธันวาคม 2564 ที่ผ่านมาที่อนุญาตให้ทุกพื้นที่ให้เปิดบริการและดื่มสุราได้ในคืนวันที่ 31 ธ.ค. 64 - 1 ม.ค. 65 ได้ไม่เกิน 01.00 น. เฉพาะร้านที่อากาศถ่ายเทได้สะดวก มาตรการจัดงานปีใหม่ตั้งแต่ 1,000 คน ขึ้นไป ผู้ร่วมงานต้องฉีดวัคซีน 2 เข็ม และ/หรือ มีการตรวจ ATK ทั้งนี้ ยังสามารถจัดงานกิจกรรมในวันปีใหม่ได้ ซึ่งในแต่ละพื้นที่ที่มีจัดงาน/กิจกรรม เป็นการบริหารจัดการของแต่ละพื้นที่ขึ้นกับ คณะกรรมการ ในระดับจังหวัดที่เห็นสมควร นายกรัฐมนตรีกําชับให้ทุกพื้นที่ติดตามผู้จัดงานให้ปฏิบัติตามประกาศ ศบค. และมาตรการของกระทรวงสาธารณสุข ทั้ง Covid Free Setting การคัดกรองผู้เข้าร่วมงาน การแสดงผลตรวจ ATK  อย่างเคร่งครัด ส่วนผู้ร่วมงานก็ต้องปฏิบัติตามมาตรการ Universal Prevention การเว้นระยะ การสวมหน้ากากอนามัย และหลีกเลี่ยงอยู่ในที่แออัดด้วย
.................
รัฐบาลไทย-ข่าวทำเนียบรัฐบาล-กิจกรรม Kick off บูรณาการขับเคลื่อนโครงการ 1 ตำบล 1 กลุ่มเกษตรทฤษฎีใหม่
วันศุกร์ที่ 2 กรกฎาคม 2564
กิจกรรม Kick off บูรณาการขับเคลื่อนโครงการ 1 ตําบล 1 กลุ่มเกษตรทฤษฎีใหม่
หน่วยงานในสังกัดกระทรวงเกษตรฯ ในพื้นที่จังหวัดสกลนคร จัดกิจกรรม Kick off บูรณาการขับเคลื่อนโครงการ 1 ตําบล 1 กลุ่มเกษตรทฤษฎีใหม่
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้ดําเนินโครงการ1ตําบล1กลุ่มเกษตรทฤษฎีใหม่เพื่อส่งเสริมการเรียนรู้และน้อมนําหลักปรัชญาเศรษฐกิจพอเพียงด้วยการพัฒนาพื้นที่จุดเรียนรู้ในรูปแบบหลักเกษตรทฤษฎีใหม่ที่สามารถปรับเปลี่ยนได้ตามความเหมาะสมของพื้นที่เพิ่มพื้นที่เก็บกักน้ําสําหรับทําการเกษตรตลอดจนพัฒนาระบบบริหารจัดการน้ําด้วยระบบและวิธีการที่เป็นมิตรต่อสิ่งแวดล้อมและฟื้นฟูภาคการเกษตรภายหลังการแพร่ระบาดของโรคติดต่อเชื้อไวรัสโคโรนา2019โดยมุ่งเน้นเกษตรกรที่มีความตั้งใจเอาใจใส่อย่างจริงจังต่อยอดเพิ่มรายได้
นายมนสิทธ์ไพศาลธนวัฒน์ผู้ว่าราชการจังหวัดสกลนครพร้อมด้วยรองผู้ว่าราชการจังหวัดที่รับผิดชอบกระทรวงเกษตรฯจึงได้ร่วมกับหน่วยงานในสังกัดกระทรวงเกษตรและสหกรณ์ในจังหวัดสกลนครนําโดยสถานีพัฒนาที่ดินจังหวัดสกลนครจัดกิจกรรมKick offบูรณาการขับเคลื่อนโครงการ1ตําบล1กลุ่มเกษตรทฤษฎีใหม่ขึ้นซึ่งมีการส่งมอบแหล่งน้ําปลูกหญ้าแฝกหว่านปุ๋ยพืชสดปรับปรุงดินและมอบปัจจัยการผลิตตามภารกิจของหน่วยงานและการจัดงานในครั้งนี้เพื่อทําแปลงต้นแบบให้ขยายผลให้เกิดประโยชน์สูงสุดกับเกษตรกรและบรรลุวัตถุประสงค์ของโครงการ
รัฐบาลไทย-ข่าวทำเนียบรัฐบาล-รมว.อว. ชู ม.มหิดล ต้นแบบแห่งการวิจัยและพัฒนา เสริมแกร่งสถาบันอุดมศึกษาเพื่อสังคม สู่โมเดลในการพัฒนาประเทศระดับพื้นที่
วันอังคารที่ 2 สิงหาคม 2565
รมว.อว. ชู ม.มหิดล ต้นแบบแห่งการวิจัยและพัฒนา เสริมแกร่งสถาบันอุดมศึกษาเพื่อสังคม สู่โมเดลในการพัฒนาประเทศระดับพื้นที่
รมว.อว. ชู ม.มหิดล ต้นแบบแห่งการวิจัยและพัฒนา เสริมแกร่งสถาบันอุดมศึกษาเพื่อสังคม สู่โมเดลในการพัฒนาประเทศระดับพื้นที่
11 กรกฎาคม 2565 ณ มหาวิทยาลัยมหิดล ศาลายา จังหวัดนครปฐม /ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม บรรยายพิเศษในหัวข้อ “เสริมพลังอุดมศึกษาเพื่อสังคม” ในเวทีเสวนา “มหาวิทยาลัยเพื่อการรับใช้ชุมชน : บทบาทและความร่วมมือ” โดยมี ศาตราจารย์ นายแพทย์บรรจง มไหสวริยะ อธิการบดีมหาวิทยาลัยมหิดล รองศาสตราจารย์ธรรมรักษ์ ละอองนวล รักษาราชการอธิการบดีมหาวิทยาลัยราชภัฎอุบลราชธานี ผศ.ไชยรัตน์ปราณีอธิการบดีมหาวิทยาลัยราชภัฎนครสวรรค์ ผศ.ศิริรัตน์ เซ็งเส็ง ผู้ช่วยอธิการดี มหาวิทยาลัยราชภัฏกาญจนบุรีดร.กิตติ สัจจาวัฒนาผอ.หน่วยบริหารและจัดการทุนด้านการพัฒนาระดับพื้นที่ (บพท.)ร่วมเสวนาภายในงานดังกล่าว
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา กล่าวว่า มหาวิทยาลัยของไทยที่มหิดลควรทํางานด้วย คือ มหาวิทยาลัยราชภัฏและมหาวิทยาลัยเทคโนโลยีราชมงคล เนื่องจากมีความชํานาญในพื้นที่เป็นอย่างสูง และเป็นชั้นนําของประเทศ ขณะเดียวกันก็มีมหาวิทยาลัยอีกประเภทนึง คือ มหาวิทยาลัยรับใช้พื้นที่ รับใช้สังคม ซึ่งมหาวิทยาลัยราชภัฏของเราเป็นมหาวิทยาลัยลักษณะนี้ การทํางานให้ดีต้องถอดบทเรียนจากทฤษฎีไม่ใช่เลียนแบบเกณฑ์จากต่างประเทศเพียงอย่างเดียว ซึ่งจะทําให้มหาวิทยาลัยของเรามีความเป็นเลิศได้ด้วยการปฏิบัติ ด้วยคุณูปกรที่ทําให้กับพื้นที่ที่เราอยู่ ส่วนมหาวิทยาลัยเทคโนโลยีราชมงคลเป็นมหาวิทยาลัยอีกประเภทหนึ่งที่ทําด้านนวัตกรรม ประดิษฐกรรม ที่สามารถใช้ได้จริง ซึ่งจะทําให้มหาวิทยาลัยเทคโนโลยีราชมงคลมีความก้าวหน้าขึ้น นอกจากนั้นควรสนใจด้านการพัฒนาพื้นที่และสังคม ที่เน้นด้านเทคโนโลยี นวัตกรรม ประดิษฐกรรม
ศ.(พิเศษ) ดร.เอนก กล่าวต่อไปว่า ต้องขอขอบคุณมหาวิทยาลัยมหิดล ที่เอาตัวเองเป็นมหาวิทยาลัยหลักที่ทําด้านวิจัยและพัฒนา ซึ่งดีที่สุดแห่งหนึ่งของประเทศ การทํา policy advocacy เราไม่ควรทําซ้ํากับที่คนอื่นเขาทํา ผมอยากฝากให้มหิดลช่วยผลักดันให้มหาวิทยาลัยมีบทบาทในการพัฒนา แก้ปัญหาให้แก่ท้องถิ่น ชุมชน ให้ดีที่สุดและสําเร็จ นี่จะเป็นโมเดลในการพัฒนาประเทศอีกแบบหนึ่ง คือ พัฒนาประเทศด้วยมหาวิทยาลัย สิ่งที่มหิดลทําจะเป็นต้นแบบในการเสนอความคิดสร้างสรรค์และทําสิ่งสร้างสรรค์ที่สุดให้พื้นที่ สร้างโอกาส และต้องเลือกเรื่องที่จะทําที่ส่งผลดีให้กับประเทศชาติ
รัฐบาลไทย-ข่าวทำเนียบรัฐบาล-รฟม. แจ้งปิดพื้นที่บางส่วนของลานจอดรถ MRT สถานีห้วยขวาง
วันพุธที่ 8 มิถุนายน 2565
รฟม. แจ้งปิดพื้นที่บางส่วนของลานจอดรถ MRT สถานีห้วยขวาง
เพื่อดําเนินการติดตั้งเพิ่มที่จอดรถยนต์อัตโนมัติ ระหว่างวันที่ 15 มิถุนายน ถึง 17 กันยายน 2565
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเตรียมดําเนินการติดตั้งที่จอดรถยนต์อัตโนมัติ หรือ Robot Parking ในบริเวณลานจอดรถสถานีห้วยขวาง ของรถไฟฟ้ามหานคร สายเฉลิมรัชมงคล (MRT สายสีน้ําเงิน) เพิ่มเติมจํานวน 2 เครื่อง ระหว่างวันที่ 15 มิถุนายน ถึง 17 กันยายน 2565 จึงมีความจําเป็นต้องทําการปิดพื้นที่ให้บริการบางส่วนของลานจอดรถสถานีห้วยขวาง ตั้งแต่วันที่ 15 มิถุนายน 2565 เป็นต้นไป โดยผู้ใช้บริการยังสามารถใช้ลานจอดรถยนต์และรถจักรยานยนต์ได้ตามปกติ ทั้งนี้ รฟม. ต้องขออภัยในความไม่สะดวกของผู้ใช้บริการมา ณ โอกาสนี้
ทั้งนี้ รฟม. ได้จัดทําโครงการเพิ่มพื้นที่จอดรถในเส้นทางรถไฟฟ้า MRT สายสีน้ําเงิน โดยได้ติดตั้งระบบที่จอดรถยนต์อัตโนมัติไปแล้ว ในบริเวณลานจอดรถของสถานีสามย่าน และสถานีห้วยขวาง โดยระบบที่จอดรถยนต์อัตโนมัตินี้จะช่วยเพิ่มประสิทธิภาพของพื้นที่จอดรถที่มีอยู่อย่างจํากัด และอํานวยความสะดวกสบายให้แก่ผู้ใช้บริการ เมื่อนํารถเข้ามาจอด ด้วยระบบเครื่องกลที่ทําหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่งที่จะช่วยย่นเวลาเฉลี่ยในการ รับ - ส่ง รถเข้าและออกจากที่จอดรถเหลือเพียง คันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น สอบถามรายละเอียดเพิ่มเติมได้ที่กองบริหารอาคารจอดรถ ฝ่ายพัฒนาธุรกิจ รฟม. โทร. 0 2716 4000 ต่อ 2325 หรือไลน์แอด MRTAParking และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ก.แรงงาน จัดงบ 80 ล้าน ช่วยลูกจ้าง นายจ้าง ประสบอุทกภัยปล่อยกู้ดอกเบี้ยต่ำผ่านสหกรณ์ออมทรัพย์
วันศุกร์ที่ 15 ตุลาคม 2564
ก.แรงงาน จัดงบ 80 ล้าน ช่วยลูกจ้าง นายจ้าง ประสบอุทกภัยปล่อยกู้ดอกเบี้ยต่ําผ่านสหกรณ์ออมทรัพย์
รมว.แรงงาน นํามาตรการช่วยเหลือ ลูกจ้าง นายจ้าง บรรเทาความเดือดร้อนที่เกิดจากอุทกภัย นําเงิน กองทุนเพื่อผู้ใช้แรงงาน วงเงิน 80 ล้านบาท ปล่อยกู้ดอกเบี้ยต่ําผ่านสหกรณ์ออมทรัพย์ในสถานประกอบกิจการ นําไปซ่อมแซมที่อยู่อาศัย ฟื้นฟูอาชีพหลังประสบภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์อุทกภัยที่เกิดขึ้นเป็นวงกว้างในหลายพื้นที่ได้ส่งผลกระทบต่อพี่น้องแรงงานและสถานประกอบกิจการในทุกภาคส่วนของประเทศ รัฐบาลภายใต้การนําของพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและกระทรวงแรงงาน ภายใต้การกํากับดูแลของพล.อ. ประวิตร วงษ์สุวรรณ รองนายกรัฐมนตรีได้ให้ความสําคัญและตระหนักถึงปัญหาที่เกิดขึ้นกับประชาชนทุกกลุ่มจึงได้ดําเนินการช่วยเหลือตามมาตรการต่าง ๆ มาอย่างต่อเนื่อง และเพื่อเป็นการบรรเทาความเดือดร้อนของพี่น้องแรงงานและสถานประกอบกิจการจึงสั่งการให้กระทรวงแรงงาน หาแนวทางในการดําเนินการแก้ไขปัญหาความเดือดร้อนดังกล่าว โดยมอบหมายให้ กรมสวัสดิการและคุ้มครองแรงงานดําเนินมาตรการช่วยเหลือลูกจ้าง นายจ้าง ที่ประสบอุทุกภัยตามโครงการเงินกู้เพื่อบรรเทาผลกระทบจากภัยพิบัติทางธรรมชาติ จากกองทุนเพื่อผู้ใช้แรงงาน เพื่อเปิดโอกาสให้ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการหรือรัฐวิสาหกิจสามารถเข้าถึงแหล่งเงินดอกเบี้ยต่ํา เพื่อนําไปบรรเทาความเดือดร้อนใช้ซ่อมแซมที่อยู่อาศัย หรือฟื้นฟูอาชีพหลังประสบภัย ตลอดจนสามารถนําไปเสริมสภาพคล่องสําหรับการใช้จ่ายในชีวิตประจําวัน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กองทุนเพื่อผู้ใช้แรงงาน ได้จัดทําโครงการเงินกู้เพื่อบรรเทาผลกระทบจากภัยพิบัติทางธรรมชาติ โดยมีวงเงินงบประมาณ 80 ล้านบาท เพื่อให้สหกรณ์ออมทรัพย์ในสถานประกอบกิจการหรือสหกรณ์ออมทรัพย์ในรัฐวิสาหกิจ สามารถยื่นคําขอกู้เงินเพื่อนําไปให้บริการเงินกู้แก่ผู้ใช้แรงงานที่เป็นสมาชิกสหกรณ์ออมทรัพย์วงเงินสูงสุดสหกรณ์ละ 20 ล้านบาท ในอัตราดอกเบี้ยร้อยละ 2 ต่อปี ชําระเงินต้นและดอกเบี้ยเป็นงวดรายเดือน สูงสุดไม่เกิน 5 ปี โดยมีเงื่อนไขว่าสหกรณ์ออมทรัพย์ที่เข้าร่วมโครงการจะต้องคิดดอกเบี้ยเงินกู้จากสมาชิกไม่เกินร้อยละ 5 ต่อปี และใช้คณะกรรมการสหกรณ์และผู้จัดการสหกรณ์เป็นผู้ค้ําประกันเงินกู้ ทั้งนี้ สหกรณ์ออมทรัพย์ที่สนใจสามารถยื่นคําขอกู้ได้ตั้งแต่วันนี้ที่สํานักงานสวัสดิการและคุ้มครองแรงงานจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 -10 ที่สหกรณ์ออมทรัพย์ตั้งอยู่ หรือยื่นคําขอกู้ผ่านระบบ e-Service กรมสวัสดิการและคุ้มครองแรงงาน สอบถามข้อมูลเพิ่มเติมได้ที่ กองสวัสดิการแรงงาน กรมสวัสดิการและคุ้มครองแรงงาน e-mail :labourfund@gmail.comโทรศัพท์ 0 2660 2181 โทรสาร 0 2660 2181 สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ศบค. เตรียมขยายฉีดวัคซีนในกลุ่มเด็ก นร. อายุ 12 ปีขึ้นไป ภายใน ต.ค. นี้
วันศุกร์ที่ 10 กันยายน 2564
ศบค. เตรียมขยายฉีดวัคซีนในกลุ่มเด็ก นร. อายุ 12 ปีขึ้นไป ภายใน ต.ค. นี้
....
ที่ประชุม ศบค. วันนี้ (10 ก.ย.) เตรียมขยายฉีดวัคซีนในกลุ่มเด็กนักเรียน อายุ 12 ปีขึ้นไป เพื่อเตรียมความพร้อมก่อนเปิดภาคเรียน และเร่งควบคุมการแพร่ระบาดของโรคโควิด-19 ในทุกกลุ่มวัย
.
โดยมีกลุ่มเป้าหมายในระยะแรก คือ นักเรียนนักศึกษาชั้น ม.1 – ม.6/ ปวช./ ปวส. หรือเทียบเท่าทุกสังกัด รวมถึง รร.ตํารวจตระเวนชายแดน รร.สอนศาสนา ฯลฯ จากนั้นจะจัดสรรวัคซีนสําหรับระดับชั้นอื่น ๆ ต่อไป
.
คาดว่าจะเริ่มกระจายวัคซีนได้ในเดือน ต.ค. 64 โดยการฉีดวัคซีนจะต้อง “เป็นไปด้วยความสมัครใจ และได้รับการยินยอมจากผู้ปกครอง” แล้วเท่านั้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานรับมอบวัคซีน Moderna จากรัฐบาลสหรัฐอเมริกา จำนวน 1 ล้านโดส
วันอังคารที่ 23 พฤศจิกายน 2564
นายกรัฐมนตรีเป็นประธานรับมอบวัคซีน Moderna จากรัฐบาลสหรัฐอเมริกา จํานวน 1 ล้านโดส
นายกรัฐมนตรีเป็นประธานรับมอบวัคซีน Moderna จากรัฐบาลสหรัฐอเมริกา จํานวน 1 ล้านโดส
วันนี้ (23 พฤศจิกายน 2564) เวลา 15.00 น. ณ ทําเนียบรัฐบาล นายไมเคิล ฮีต อุปทูตรักษาราชการชั่วคราว สอท. สหรัฐฯ ประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบวัคซีนป้องกันโรคติดเชื้อไวรัสโคโรนา 2019 (โควิด-19) ของบริษัท Moderna จากรัฐบาลสหรัฐฯ (ครั้งที่ 2) อย่างเป็นทางการ โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมในพิธีด้วย ซึ่งนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวขอบคุณรัฐบาลสหรัฐฯ ประธานาธิบดีไบเดน และอุปทูตฯ สําหรับการมอบวัคซีนครั้งนี้ เป็นครั้งที่ 2 ที่ไทยได้รับความช่วยเหลือวัคซีนจาก สหรัฐฯ ซึ่งสะท้อนถึงความเป็นมิตรแท้ในยามยาก โดยการมอบให้ในครั้งแรกนั้นมีส่วนช่วยสนับสนุนมาตรการเร่งฉีดวัคซีนของไทย ซึ่งได้ช่วยเพิ่มศักยภาพในการรับมือกับการแพร่ระบาดของโควิด-19 จนสถานการณ์ดีขึ้น และสามารถเปิดประเทศได้อีกครั้ง ทั้งนี้ ในหลายประเทศยังต้องเผชิญกับผู้ติดเชื้อที่ยังมีจํานวนสูง ซึ่งไทยไม่ต้องการที่จะกลับไปเผชิญสถานการณ์นั้นอีก นายกรัฐมนตรีจึงได้ย้ําว่าจะนําวัคซีนที่ได้รับมอบในครั้งนี้ไปกระจายฉีดให้อย่างทั่วถึงเพื่อให้เกิดภูมิคุ้มกันและเพื่อความปลอดภัยของประชาชนไทย
ด้านอุปทูตฯ สถานเอกอัครราชทูตสหรัฐฯ กล่าวยินดีที่มีส่วนสําคัญในการมอบวัคซีนจากสหรัฐฯ และภูมิใจที่ได้มีส่วนร่วมสนับสนุนประเทศไทยในการรับมือกับการแพร่ระบาดของโรคโควิด-19ในไทย จนมีส่วนช่วยให้ไทยกลับมาเปิดประเทศ และดําเนินกิจกรรมทางเศรษฐกิจอย่างมีประสิทธิภาพ และปลอดภัยมากยิ่งขึ้น โดยกล่าวเพิ่มเติมอีกว่านอกจากการฉีดวัคซีนที่จะช่วยเพิ่มประสิทธิภาพในการรับมือกับการแพร่ระบาดของโควิด-19 แล้วการรักษาก็มีความสําคัญเช่นกัน ซึ่งสหรัฐฯ พร้อมพิจารณาให้การสนับสนุนเช่นกัน ทั้งนี้ สหรัฐฯให้ความสําคัญกับการกระชับความสัมพันธ์กับประเทศไทยเป็นอย่างมาก โดยจะเห็นได้จากการแลกเปลี่ยนหารือระหว่างกัน ทั้งภาครัฐและภาคเอกชน
ในตอนท้าย นายกรัฐมนตรีกล่าวขอบคุณรัฐบาลสหรัฐฯ อีกครั้งสําหรับความปรารถนาดีในช่วงเวลาแห่งความท้าทายนี้ และหวังว่าทั้งสองประเทศจะสามารถก้าวผ่านวิกฤตไปด้วยกัน
อนึ่ง การรับมอบวัคซีนจากรัฐบาลสหรัฐฯ ครั้งที่ 2 ในวันนี้ เป็นไปตามที่รัฐบาลสหรัฐฯ ได้ประกาศว่า จะมอบวัคซีนกว่า 2.5 ล้านโดส ให้กับไทย
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมหารือการกำหนดผลิตภัณฑ์สินเชื่อใหม่ของกองทุนพัฒนาเอสเอ็มอี ตามแนวประชารัฐ ประจำปีงบประมาณ 2565
วันอังคารที่ 9 พฤศจิกายน 2564
ปลัดฯ กอบชัย เป็นประธานการประชุมหารือการกําหนดผลิตภัณฑ์สินเชื่อใหม่ของกองทุนพัฒนาเอสเอ็มอี ตามแนวประชารัฐ ประจําปีงบประมาณ 2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือการกําหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจําปีงบประมาณ 2565
ปลัดฯ กอบชัย เป็นประธานการประชุมหารือการกําหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจําปีงบประมาณ 2565
วันที่ 8 พฤศจิกายน 2564 เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือการกําหนดผลิตภัณฑ์สินเชื่อใหม่ของกองทุนพัฒนาเอสเอ็มอีตามแนวประชารัฐ ประจําปีงบประมาณ 2565 เพื่อให้แนวทางการออกผลิตภัณฑ์สินเชื่อเป็นไปอย่างมีประสิทธิภาพ และบรรลุวัตถุประสงค์ของกองทุนพัฒนาเอสเอ็มอีตามแนวประชารัฐ โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ผู้แทนสมาพันธ์เอสเอ็มอีไทย ผู้แทนธนาคารพัฒนาวิสาหกิจขนาดกลางและขนาดย่อมแห่งประเทศไทย และหน่วยงานที่เกี่ยวข้อง เข้าร่วม ผ่านระบบ Zoom Meeting ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​Thailand re-elected to IMO Council for 2020-2021
วันจันทร์ที่ 13 ธันวาคม 2564
​Thailand re-elected to IMO Council for 2020-2021
​Thailand re-elected to IMO Council for 2020-2021
December 12, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with Thailand being re-elected to the International Maritime Organization (IMO) Council for 2020-2021 for the 9th consecutive term, and thanked IMO member countries for having faith in the country. He also commended concerned agencies for working hard to build up Thailand’s reputation and trustworthiness at both the regional and global stage.
On December 10, 2021, at the 32nd Session of the IMO Assembly, held in London, UK, Thailand received 107 votes out of the total of 180 votes casted and is among the twenty countries elected for Category C of the IMO Council (2022-2023). This is the 9th consecutive term which Thailand has served in the IMO Council, under Category “C”, since having been first elected in 2006.
IMO Council comprises 40 member states, each serving a two-year term, divided under three categories: (1) Category A: Ten states with the largest interests in providing international shipping services; (2) Category B: Ten states with the largest interests in international seaborne trade; and (3) Category C: Twenty states not elected in either categories A or B and which have special interests in maritime transportation or navigation.
According to the Government Spokesperson, the Prime Minister affirmed the Thai’s Government’s commitment to promote global partnership for maritime sustainability, and United Nations’ SDGs as part of the global cooperation to address challenges the whole world is facing.
รัฐบาลไทย-ข่าวทำเนียบรัฐบาล-PM emphasizes importance of open data for transparency of public administration
วันอังคารที่ 8 มีนาคม 2565
PM emphasizes importance of open data for transparency of public administration
PM emphasizes importance of open data for transparency of public administration
March 5, 2022, at 1330hrs, at Pullman King Power Hotel Bangkok, Prime Minister and Defense Minister Gen. Prayut Chan-o-cha delivered a keynote address via a videoconference on occasion of the International Open Data Day 2022. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to be part of the International Open Data Day 2022. Realizing the cruciality of technology advancement and an increase of data information, the Thai Government has laid the foundation for Big Data development and data integration system to ensure access of all sectors to data, and utilization of the data for tangible development in various dimensions. This also encourages public participation to crosscheck the Government’s administration to ensure transparency. The Open Data Hackathon 2022 is also launched today to promote data management capacity enhancement and exchange of knowledge on the public sector’s open data.
The Prime Minister was confident that the event would foster collaboration in the development of an updated, connected and transparent open database, leading to the digitalization of public administration for national stability, prosperity, and sustainability.
The International Open Data Day 2022 is organized by Digital Government Development Agency (Public Organization) under the theme: “Unlock data to Innovation for A better Life” with an aim to present the benefits of open public data disclosure for public welfare and safety.
รัฐบาลไทย-ข่าวทำเนียบรัฐบาล-TEST & GO scheme to resume on Feb 1 while PM hands down policy to promote Thailand’s soft power
วันอังคารที่ 1 กุมภาพันธ์ 2565
TEST & GO scheme to resume on Feb 1 while PM hands down policy to promote Thailand’s soft power
TEST & GO scheme to resume on Feb 1 while PM hands down policy to promote Thailand’s soft power
January 31, 2022, Government Spokesperson Thanakorn Wangboonkongchana disclosed that the Thai Government, under the policy direction of Prime Minister and Defense Minister Gen. Prayut Chan-o-cha, has made approval to the resumption of the TEST & GO scheme from February 1, 2022 onward. All concerned agencies are now ready to receive overseas travelers under highest level of public health measures.
Suvarnabhumi Airport, which is the frontline zone, has been prepared to welcome and accommodate an increase of travelers once again under the “covid free setting”. Ministry of Public Health has also closely collaborated with the Tourism Council of Thailand (TCT) to ensure strict implementation of public health measures and to develop response plan against future recurrence of the pandemic.
According to the Government Spokesperson, it is expected that approx. 200,000- 300,000 travelers will enter into Thailand in February, about the same number as in December 2021, and is likely to increase in March. According to theWashington Post, Thailand is one of the most popular tourist destinations in 2022 among the Americans. It stated that although traveler interest in Asia is extremely low compared to pre-pandemic times, travel advisers are beginning to see more requests for Thailand. They are especially interested in wellness tours with activities such as yoga and Muay Thai training.
In order to attract more tourists, the Prime Minister has handed down a policy to promote Thailand’s soft power, i.e., sports, food, movies, music, performances, arts, which would add value to the country’s creative economy. In addition to boosting the country’s positive image, soft power will also generate considerable revenues to the country. The Prime Minister also emphasized promotion of Thai cultural elements of 5Fs (flexibility, fun, full flavors, friendliness, and life-fulfilling), and wellness tourism where Thailand has high potentials. All concerned agencies are instructed to work in an integrative manner, and develop clear targets and promotion plans. Thai people are also urged to be a good host and take pride in the “Thainess”, while the Government strives to implement policies that are most beneficial to the country and people.
รัฐบาลไทย-ข่าวทำเนียบรัฐบาล-PM wishes Thai people happiness and peace
วันพุธที่ 22 ธันวาคม 2564
PM wishes Thai people happiness and peace
PM wishes Thai people happiness and peace
December 21, 2021, at 0845hrs, at Santi Maitri Building, Government House, prior to the cabinet meeting, Prime Minister and Defense Minister Gen. Prayut Chan-o-cha joined Ministry of Tourism and Sports in promoting the event “Amazing Thailand Countdown 2022 – Amazing New Chapters” in 5 tourism provinces, i.e., Phuket, Chiang Mai, Rayong, Nakhon Ratchasima, and Phra Nakhon Si Ayutthaya. Minister of Tourism and Sports, and Governor of the Tourism Authority of Thailand (TAT) reported that the event will be held with an aim to promote domestic tourism, and generate revenues of the local people, as well as to boost public confidence on SHA-standardized tourism. The Prime Minister also made the New Year wishes for Thai people’s happiness and peace, and for everyone to overcome the COVID-19 situation together.
He, then, was presented with Ministry of Culture’s promotion of activities and performances for 2022 New Year celebration, which include student performance of Khon, worldwide cross-year prayers, arts and cultural activities, cultural tourism, and the visits to creative learning sites in art, culture and history. The Prime Minister encouraged Thai students to preserve Thai culture and invited the public to join 2022 cross-year prayers.
The Prime Minister also joined promotional activity for the “18th National Herb Fair and Annual Conference on Thai Traditional Medicine, Folk and Alternative Medicines”. Deputy Minister of Public Health presented him with a basket of herbal products, manufactured under the concept “Cannabis leads Thailand, Herbs Build the Nation” to elevate Thai traditional medicine, folk and alternative medicines. The Prime Minister made inquiries with interest, and advised promotion of herbs growing for household use and earnings.
รัฐบาลไทย-ข่าวทำเนียบรัฐบาล-"อนุทิน" เผยวันนี้วัคซีนแอสตร้าเซนเนก้า 1 ล้านโดส พร้อมกระจายทันที
วันศุกร์ที่ 18 มิถุนายน 2564
"อนุทิน" เผยวันนี้วัคซีนแอสตร้าเซนเนก้า 1 ล้านโดส พร้อมกระจายทันที
"อนุทิน" เผยวันนี้วัคซีนแอสตร้าเซนเนก้า 1 ล้านโดส พร้อมกระจายทันที
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาคจากกลุ่มแสนสิริ 2 ล้านบาทสนับสนุนศูนย์ฉีดวัคซีนกลางบางซื่อ เผยวันนี้รับมอบวัคซีนแอสตร้าเซนเนก้า 1 ล้านโดส กระจายทันที และจะเข้ามาอย่างต่อเนื่อง แจงเปิดประเทศใน 120 วัน ยึดความปลอดภัยเป็นหลัก พิจารณาทุกมิติอย่างสมดุล
วันนี้ (18 มิถุนายน 2564) ที่ศูนย์ฉีดวัคซีนกลางบางซื่อ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สุระ วิเศษศักดิ์ รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค นายแพทย์สุวรรณชัย วัฒนายิ่งเจริญชัย อธิบดีกรมอนามัย นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารกระทรวงสาธารณสุข ร่วมพิธีรับมอบเงินบริจาคจากนายเศรษฐา ทวีสิน กรรมการผู้จัดการใหญ่บริษัท แสนสิริ จํากัด (มหาชน) จํานวน 2 ล้านบาท เพื่อสนับสนุนการดําเนินงานของศูนย์ฉีดวัคซีนกลางบางซื่อ
นายอนุทินกล่าวว่า ศูนย์ฉีดวัคซีนกลางบางซื่อฉีดวัคซีนให้ประชาชน 1-2 หมื่นคนต่อวัน ระยะแรกฉีดให้ผู้ประกอบอาชีพกลุ่มขนส่งสาธารณะและองค์กรต่างๆ ต่อมาขยายบริการประชาชนใน กทม. ปริมณฑล และกลุ่มผู้สูงอายุ ผู้ป่วย 7 โรคเรื้อรังในเขต กทม. ที่ถูกเลื่อนนัดจากหมอพร้อม ตั้งแต่วันที่ 24 พฤษภาคม - 17 มิถุนายน 2564ฉีดวัคซีนรวม 294,900 โดส สําหรับการบริจาคของกลุ่มแสนสิริจํานวน 2 ล้านบาท จะนําไปจัดซื้อตู้แช่วัคซีนที่มีระบบติดตามควบคุมอุณหภูมิ 2 ตู้ เครื่องติดตามการทํางานของหัวใจ 2 เครื่อง และเครื่องวัดความดันโลหิต 20 เครื่องเพื่อสนับสนุนการทํางานของศูนย์ฉีดวัคซีนกลางบางซื่อ
นายอนุทินกล่าวต่อว่า วันนี้กระทรวงสาธารณสุขรับมอบวัคซีนแอสตร้าเซนเนก้า 1 ล้านโดส หลังจากตรวจคุณภาพบ่ายนี้จะกระจายทันทีตามสูตรคํานวณที่กําหนดร่วมกับ ศบค. รวมแล้วสัปดาห์นี้มีวัคซีนแอสตร้าเซนเนก้า เข้ามา 1.6 ล้านโดส ส่วนสัปดาห์ถัดไปจะมีการส่งมอบอย่างต่อเนื่องตามสัญญา กรมควบคุมโรคจะหารือจํานวนการจัดส่งกับบริษัทแอสตร้าเซนเนก้าจนครบ 61 ล้านโดส นอกจากนี้ จะมีวัคซีนซิโนแวค 2 ล้านโดสเข้ามาในวันที่ 24 มิถุนายน การฉีดวัคซีนในเดือนมิถุนายนเน้นในกลุ่มผู้สูงอายุ 60 ปีขึ้นไป และ 7 กลุ่มโรคเรื้อรัง โดยเฉพาะที่ลงทะเบียนผ่านหมอพร้อมต้องได้รับวัคซีนตามกําหนด รวมทั้งผู้ที่ถูกเลื่อนนัด เพื่อลดอัตราการเสียชีวิต สําหรับการจัดหาวัคซีน ศบค.รับทราบว่าเรามีและเจรจาจัดหาได้ 105 ล้านโดส และกระทรวงสาธารณสุขจะขอซื้อเพิ่มอีกให้ครบ 150 ล้านในปี 2565
ส่วนนโยบายของนายกรัฐมนตรีที่จะเปิดประเทศใน 120 วัน ยึดความปลอดภัยของประเทศและคนไทยเป็นลําดับแรก ผ่านการประเมินอย่างรอบด้านทั้งการควบคุมโรค เศรษฐกิจ และการดําเนินชีวิตของประชาชนอย่างสมดุลรวมทั้งพยายามเร่งฉีดวัคซีนให้ประชาชนในประเทศมากที่สุด สําหรับนักท่องเที่ยวต่างชาติที่จะเข้ามาต้องฉีดวัคซีนโควิด 19 ให้ครบตามข้อกําหนดของวัคซีนแต่ละชนิด และเป็นวัคซีนที่สํานักงานคณะกรรมการอาหารและยา (อย.)ขึ้นทะเบียนหรือองค์การอนามัยโลก (WHO) ให้การรับรอง เช่น ไฟเซอร์ยังไม่ขึ้นทะเบียน อย. แต่ WHO ให้การรับรองหากฉีดครบ 2 เข็มก็เข้ามาได้ หรือจอห์นสัน แอนด์ จอห์นสัน ที่ อย.รับรองแล้ว แต่ฉีดเข็มเดียว เป็นต้น โดยยังคงมาตรการกักตัว 14 วัน ตามมาตรการป้องกันสูงสุด
****************************************18 มิถุนายน 2564
รัฐบาลไทย-ข่าวทำเนียบรัฐบาล-ครม. อนุมัติกรอบวงเงินโครงการเยียวยานายจ้างและผู้ประกันตนมาตรา 33 ในพื้นที่ควบคุมสูงสุดและเข้มงวด 10 จังหวัดรวม 13,505 ล้านบาท
วันอังคารที่ 20 กรกฎาคม 2564
ครม. อนุมัติกรอบวงเงินโครงการเยียวยานายจ้างและผู้ประกันตนมาตรา 33 ในพื้นที่ควบคุมสูงสุดและเข้มงวด 10 จังหวัดรวม 13,505 ล้านบาท
ครม. อนุมัติกรอบวงเงินโครงการเยียวยานายจ้างและผู้ประกันตนมาตรา 33 ในพื้นที่ควบคุมสูงสุดและเข้มงวด 10 จังหวัดรวม 13,505 ล้านบาท
(20  ก.ค. 64 )  นายอนุชา บูรพชัยศรี  โฆษกประจําสํานักนายกรัฐมนตรี เปิดเผยคณะรัฐมนตรีอนุมัติกรอบวงเงิน โครงการเยียวยานายจ้างและผู้ประกันตนมาตรา 33 ในกิจการที่ได้รับผลกระทบจากมาตรการของรัฐ  ในพื้นที่ควบคุมสูงสุดและเข้มงวด และพื้นที่จังหวัดชานแดนภาคใต้ตามที่กระทรวงแรงงานเสนอ รวมทั้งสิ้น 10 จังหวัดสําหรับกิจการที่ได้รับผลกระทบ 9 สาขา  จากเดิมที่ได้เห็นชอบไปแล้ว 2,519.38 ล้านบาทเพิ่ม เป็น 13,504 .696 บาท  หรือเพิ่มขึ้น 10,985.316 ล้านบาท ส่วนอีก 3 จังหวัดที่ ศบค. ได้มีประกาศเพิ่มเติม ได้แก่จังหวัดฉะเชิงเทรา ชลบุรี และอยุธยานั้น ครม.ได้เห็นชอบในวันนี้ให้ขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิด เพิ่มเติมจาก 10 จังหวัด เป็น 13 จังหวัด และจะนํากรอบวงเงินที่เพิ่มขึ้นนําเสนอ ครม.เพื่อพิจารณาต่อไป
....
รัฐบาลไทย-ข่าวทำเนียบรัฐบาล-ผู้ตรวจฯ ใบน้อย เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการ และฝึกปฏิบัติในการจัดทําข้อมูลภาคอุตสาหกรรม
วันศุกร์ที่ 17 ธันวาคม 2564
ผู้ตรวจฯ ใบน้อย เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการ และฝึกปฏิบัติในการจัดทําข้อมูลภาคอุตสาหกรรม
นายใบน้อย สุวรรณชาตรี ผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ
ผู้ตรวจฯ ใบน้อย เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรม
วันนี้ (17 ธันวาคม 2564) นายใบน้อย สุวรรณชาตรี ผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม ประจําปีงบประมาณ พ.ศ. 2565 ครั้งที่ 2 (ภาคใต้) โดยมี ผู้บริหาร ข้าราชการ เจ้าหน้าที่ อุตสาหกรรมจังหวัดพื้นที่ภาคใต้ เข้าร่วม ณ โรงแรม อวานี อ่าวนาง คลิฟฟ์ จังหวัดกระบี่
สําหรับกิจกรรมในดังกล่าว มีวัตถุประสงค์เพื่อให้เจ้าหน้าที่ที่เกี่ยวข้องมีความรู้ ความเข้าใจ สามารถจัดทําข้อมูลภาคอุตสาหกรรม เพื่อเตือนภัยเศรษฐกิจอุตสาหกรรมระดับจังหวัด โดยมีกลุ่มเป้าหมาย คือ เจ้าหน้าที่ผู้รับผิดชอบในการจัดทําข้อมูลภาคอุตสาหกรรมของสํานักงานอุตสาหกรรมจังหวัดในพื้นที่ภาคใต้ ซึ่งจะช่วยให้ผู้เข้าร่วมการอบรมได้รับความรู้ เกิดความเข้าใจทั้งด้านการจัดทําข้อมูลและการ นําไปประยุกต์ใช้ให้เกิดประโยชน์อย่างมีประสิทธิภาพ